NaiveNeuron/SloPal huggingface dataset:
Sulík, Richard, podpredseda vlády a minister hospodárstva SR (2021-11-11):
Myslím si, že na toto vám odpovie lepšie pán minister zdravotníctva, ktorý je tu prítomný. Bude na rade so svojimi otázkami, tak možno povie pár slov aj k tomuto. Ale jednu vec by som vám chcel povedať ja osobne, pán Čepček, že máme tu platový automat pre lekárov, ktorý im garantuje nárast, či prší, alebo neprší. Lekári, si myslím, že sú ohodnotení celkom férovo. Pri zdravotných sestrách je to inak, ale aj tam je, pokiaľ viem, nejaký druh automatu. Tak ak súhlasíte, môžeme ísť na ďalšiu otázku.
Pellegrini, Peter, predseda NR SR (2023-12-22):
Prezentujme sa a hlasujme o bode 1 a 2 z pozmeňujúceho návrhu pani poslankyne Stohlovej, tak ako navrhla pani spravodajkyňa. (Hlasovanie.) Prítomných 105, za 12, proti 79, zdržali sa 13, nehlasoval 1. Tento návrh sme neschválili.
Hraško, Igor, poslanec NR SR (2013-10-24):
Ďakujem pekne, pani predsedajúca. Keďže nebola ukázaná celá tabuľa, nevidel som, či ma systém zaregistroval s faktickou poznámkou. Až teraz, keď odišli ostatní poslanci, som zistil, že tam nie som zaregistrovaný. Bol by som rád, keby ste ma zaradili s faktickou poznámkou medzi poslancov.
M. Číž, podpredseda NR SR: (2006-12-07):
Ďalším v poradí je pán Stanislav Kubánek, v sále je prítomný, nech sa páči, máte slovo.
E. Angyalová, poslankyňa: (2007-02-09):
Prosím, aby ste dali hlasovať o prvom z nich, ktorý som predložila ja.
Glváč, Martin, podpredseda NR SR (2018-05-22):
Ďakujem. S faktickou poznámkou jedna pani poslankyňa. Končím možnosť prihlásiť sa. Pani poslankyňa Červeňáková, nech sa páči.
Šefčík, Marek, poslanec NR SR (2023-02-02):
Ďakujem pekne, pán predsedajúci, za slovo. Vážená pani predkladateľka, kolegovia, kolegyne, my sme tu už podobné zákony mali, napríklad sprevádzanie pri pôrode, ženy pri pôrode a vedeli sme sa nejakým spôsobom dohodnúť. A my sme mali podobné výčitky, ako, ako tu už boli spomenuté, ohľadom tých nemocníc. Ja sa teším z toho, že je tam tá veta, že tam ostala tá veta, pretože zdravotnícke zariadenie predsa vie, v ktorých situáciách tam rodič prítomný môže byť a kedy sú tie situácie extrémne, respektíve kedy ide o nejaký zákrok a podobne, kedy tam ten rodič nemôže byť. Ale neviem, chcem sa opýtať, ja len tak nakrátko vystupujem, či ste rokovali s niekým od nás ohľadom tohto návrhu zákona, lebo ja som tam zaregistroval nejaké výhrady. Ja vám prečítam, aby, aby to nebolo tak, že, že my to nepodporíme a že, že prečo. Že v návrhu nie je nijak vyšpecifikovaná forma splnomocnenia, lebo že tam nie je niečo dotiahnuté a že ide o GDPR, čo je jedna z najcitlivejších oblastí, čo sa týka osobných údajov. Tak sa chcem opýtať, že či ste s niekým rokovali o tom, že či máte, ste získavali podporu OĽANO pre tento návrh. Ďakujem pekne. Iba toľko.
V. Mečiar, poslanec: (2008-06-17):
Prvý návrh súvisí s tým, aby sa Národná rada zaoberala Vodným dielom Gabčíkovo-Nagymaros a všetkým vzťahmi okolo neho, pretože je dôvodné podozrenie z rozsiahleho porušovania zákona a pravdepodobne aj korupcie. Druhý návrh dávam, býva zvykom v tejto Národnej rade, že všetci predsedovia výborov sú zo strán, ktoré voliči volili, máme jedného predsedu výboru, a to pána Minárika z výboru pre kultúru, ktorý je dnes v strane, ktorú voliči nevolili, navrhujem preto jeho odvolanie z funkcie predsedu výboru. Pokiaľ ide  o vodné dielo, navrhujem, aby bolo skôr v závere rokovania. Ďakujem.
Paška, Pavol, predseda NR SR (2014-09-09):
Faktické poznámky, ôsmi páni poslanci. Končím možnosť sa prihlásiť. Pán poslanec Lipšic.
Hrnčiar, Andrej, podpredseda NR SR (2016-10-19):
Ďakujem. Pán minister, chcete zaujať stanovisko? Nie. Takže prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa mení a dopĺňa zákon č. 362/2011 z. z o liekoch a zdravotníckych pomôckach a o zmene a doplnení niektorých zákonov v znení neskorších predpisov a ktorým sa mení zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov . Vládny návrh zákona má parlamentnú tlač 196, spoločná správa výborov má tlač 196a. Pán minister Drucker, prosím, ujmite sa slova a odôvodnite vládny návrh zákona.
Ďuriš Nicholsonová, Lucia, podpredsedníčka NR SR (2017-12-13):
Áno, ďakujem pekne. Teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Soni Gaborčákovej. Nech sa páči.
Podmanický, Ján, poslanec NR SR (2011-03-29):
Pán podpredseda, vy ste dnes tiež porušovali rokovací poriadok. Ste dnes komentovali vystúpenia, ktoré ste nemali komentovať z titulu predsedajúceho. (Prerušenie vystúpenia predsedajúcim.)
Grendel, Gábor, podpredseda NR SR (2023-03-23):
Vyhlasujem rozpravu za skončenú. Želá si záverečné slovo ešte pán navrhovateľ? Áno, nech sa páči.
Zajac, Pavol, poslanec NR SR (2014-06-24):
Vážený pán predseda, v zmysle § 128 rokovacieho poriadku navrhujem zaradiť do programu schôdze bod, v ktorom Národná rada Slovenskej republiky žiada vládu Slovenskej republiky, aby podala správu o príprave celoštátnej stratégie na ochranu a podporu ľudských práv v Slovenskej republike. Zároveň vás žiadam, aby predmetná správa bola predložená v skrátenej lehote ešte počas rokovania tejto 36. schôdze. Zdôvodnenie. Z dlhodobo pripravovanej stratégie o ľudských právach bolo v pripomienkovom konaní vznesených 319 pripomienok, z toho 163 zásadných, ktoré mali byť vyriešené v rozporovom konaní. Riešenie pripomienok malo vážne procesné nedostatky. Myslím si, že poslanci Národnej rady Slovenskej republiky by mali byť informovaní a mali by mať možnosť vyjadriť sa k tomu, akým spôsobom bola stratégia pripravovaná. Presadzovanie tzv. nových ľudských práv vyvoláva opodstatnené obavy u veľkej... (Prerušenie vystúpenia časomerom.)
Hlina, Alojz, poslanec NR SR (2015-09-30):
Procedurálny návrh: stotožňujem sa s procedurálnym návrhom pána Abrhana a dôvodom na nezvolanie grémia nemôže byť to, že si vaši robia, čo chcú. To sa hanbite! To nemôžte povedať, že to je dôvod. To, že tu vaši nie sú, nemôže paralyzovať chod parlamentu, prosím vás. To nemyslíte vážne.
Blanár, Juraj, podpredseda NR SR (2021-05-13):
Na vaše vystúpenie, pán spravodajca, sedem faktických poznámok. Ako prvá pani poslankyňa Katarína Hatráková. Nech sa páči.
Bugár, Béla, podpredseda NR SR (2016-09-20):
Pán poslanec Uhrík.
Bugár, Béla, podpredseda NR SR (2019-09-11):
Takže prezentujme sa a hlasujme. O prerušení schôdze, aby ste vedeli, páni poslanci. Pani poslankyňa prečítala, že máme hlasovať o prerušení schôdze, ako procedurálny návrh. (Hlasovanie.) Prítomných 132 poslancov, za 54. Prosím vás, vráťte mi ešte raz tú tabuľu. Za 54, proti 72, 4 poslanci sa zdržali a 2 nehlasovali. Návrh nebol schválený. Videl som tam pani poslankyňu Blahovú. Nech sa páči.
Laurenčík, Milan, podpredseda NR SR (2020-12-02):
S reakciou na faktické poznámky pán poslanec Martin Beluský.
Grendel, Gábor, podpredseda NR SR (2022-05-24):
S reakciou na faktické poznámky pán poslanec Kanuščák.
Hrnčiar, Andrej, podpredseda NR SR (2018-09-19):
Ďakujem. Nech sa páči, pani poslankyňa Kiššová.
Poliačik, Martin, poslanec NR SR (2017-03-23):
Ďakujem veľmi pekne. Pán minister, ja som veľmi rád, že vnímate svet tak, ako ste to povedali vo svojom príspevku, a nadväzujúc na to, sa vás opýtam, nerozmýšľali ste nad tým, že by ste v podobnom duchu začali komunikovať aj s Maticou slovenskou? Lebo ich alternatívny výklad histórie, ich spôsob podávania histórie, hlavne ktorá sa týka slovenského štátu, ospravedlňovanie Jozefa Tisa, nie je zrejme úplne v súlade s tým, čo ste vo svojom príspevku hovorili vy. A myslím si, že kým Matica slovenská je dotovaná zo štátneho rozpočtu, mala by takisto plniť úlohy, ktoré vyplývajú z predstavy aktuálnej exekutívy, čo sa týka bojovania proti extrémizmu, proti prejavom rasizmu, xenofóbie, potláčania ľudských práv, a teda takáto inštitúcia, ak tieto predstavy nenapĺňa, tak buď by s tým mala začať a nejakým spôsobom sa zmeniť, alebo by mala prestať byť financovaná s podpory štátu. Ďakujem veľmi pekne.
Blanár, Juraj, podpredseda NR SR (2022-02-03):
Takže ešte ja definitívne teda potvrdzujem, že hlasovanie o tomto bode, tak ako pán spravodajca navrhol, bude v utorok o jedenástej hodine. Uzatváram dnešný rokovací deň, vážené pani poslankyne, páni poslanci, a podľa informácie, ktorú podal predseda Národnej rady, budeme pokračovať v utorok o deviatej hodine. Ďakujem a pekný večer prajem. (Prerušenie rokovania o 19.26 hodine.) Poznámka:	V súvislosti s celosvetovou pandémiou nového koronavírusu COVID-19 počas rokovania NR SR všetci účastníci mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 20
Laššáková, Jana, podpredsedníčka NR SR (2014-04-02):
Vyhlasujem všeobecnú rozpravu za skončenú. Pán navrhovateľ avizoval, že nechce zaujať stanovisko, obdobne ani pán spravodajca. Prerušujem rokovanie o tomto bode programu. Prajem vám všetkým dobrú chuť, (reakcia z pléna: aj my vám) pekné, peknú prestávku a budeme pokračovať prvým čítaním o návrhu poslancov Richarda Vašečku, Eriky Jurinovej, Branislava Škripeka a Evy Horváthovej na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov o 14.00 hodine. (Prestávka.) (Po prestávke.)
Mikloško, Jozef, poslanec NR SR (2013-06-26):
Súhlasím tiež plne s týmto zákonom. Ako predseda Združenia kresťanských seniorov často sa stretávam na svojom, svojich kluboch, schôdzach po Slovensku, v poslednom čase trikrát mi to zdôrazňovali, napr. v Zlatých Moravciach, v Topoľčanoch, v Nitre, že je to problém najmä záhradkárov. Ale aj poľnohospodárstvo, včelárstvo, vinohradníctvo, najmä vinohradníci tiež potrebujú občas doviesť a odviesť niečo. Súhlasím s tým udelením výnimky bez poplatku, je to v prospech občanov a určite budem hlasovať za to.
Grendel, Gábor, podpredseda NR SR (2022-06-28):
Otváram rozpravu, do ktorej som dostal tri písomné prihlášky. Za poslanecký klub strany OĽANO od pána poslanca Martina Fecka ako povereného člena poslaneckého klubu a ďalej ešte od pána poslanca Miloša Svrčeka a pána poslanca Jána Mičovského. To je zoznam písomne prihlásených poslancov. Ako prvý teda vystúpi pán poslanec Martin Fecko, nech sa páči.
Počiatek, Ján, minister dopravy, výstavby a regionálneho rozvoja SR (2012-09-27):
Ďakujem za slovo. Vážený pán poslanec, návrh na uzavretie dohody medzi vládou Slovenskej republiky a vládou Maďarska o výstavbe cestného mosta cez rieku Dunaj na spoločnej štátnej hranici medzi mestami Komárnom a Komárom bol predložený na úrad vlády 27. septembra 2012. Podpísanie dohody je pripravované na október 2012, miesto podpisu a termín bude definitívne dohodnutý diplomatickou cestou. Ďakujem za slovo, skončil som.
Ďuriš Nicholsonová, Lucia, podpredsedníčka NR SR (2018-06-13):
Pán poslanec Hrnko.
Danko, Andrej, predseda NR SR (2019-05-10):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa prihlási niekto ústne. Uzatváram možnosť prihlásenia. Prihlásená je pani poslankyňa Žitňanská. Nech sa páči.
Danko, Andrej, predseda NR SR (2019-03-26):
Pán poslanec, reagujte na pána poslanca Hegera.
P. Paška, predseda NR SR: (2006-09-05):
Otváram rozpravu k vládnemu návrhu zákona. Písomne sa do rozpravy neprihlásil nikto. Dávam možnosť prihlásiť sa do rozpravy ústne. Pán poslanec Halecký. Ešte predtým, kým uzatvorím možnosť prihlásiť sa do rozpravy ústne, chcem upozorniť, dámy a páni, že sme sa všeobecným súhlasom uzhodli na tom, že budeme hlasovať hneď o tomto návrhu po skončení rozpravy. Končím možnosť prihlásiť sa do rozpravy. Nech sa páči, pán poslanec Halecký.
Vlčan, Samuel, dočasne poverený minister pôdohospodárstva a rozvoja vidieka SR (2023-03-16):
Mám tu informáciu, že tá príprava na tú územnoplánovaciu dokumentáciu je naplánovaná v elektronickej forme a v jednotnej forme. Z tých údajov, ktoré mňa, alebo informácie, ktoré mňa osobne zaujali, je, že momentálne prebieha finalizácia vyhlášky o rozsahu a obsahu územnoplánovacej dokumentácie. Skončilo medzirezortné pripomienkovacie konanie. Interná skupina vyhodnocuje pripomienky jednotlivých subjektov a následne prebehnú rozporové konania s povinne pripomienkujúcimi subjektami. Na začiatku marca 2022, tak to chápem, začala interná skupina ako aj pridružené tímy, ktoré sa venujú digitalizácii procesov, územnoplánovaciu dokumentáciu na metodiku k vyhláške, pričom plán je mať metodiku ukončenú na jeseň tohto roka. Metodika by mala slúžiť ako testovacie pole pre dobrú prax a integráciu legislatívy a postupov. Zároveň naplno pokračuje spolupráca s Technickou univerzitou v Košiciach, ktorá v spolupráci s úradom hľadajú riešenie, ako čo najefektívnejšie nastaviť digitálne procesy tak, aby naplno slúžili všetkým. V rámci prípravných a testovacích fáz vzniklo v rámci Technickej univerzity Košice šesť pracovných skupín, ktoré skúmali tzv. proof of concept, ktoré sú zamerané na jednotlivé oblasti, ako je dendrológia, inteligentný plán zóny, oznámenie o stavbe, stavba rodinného domu, monitorovanie únikov vodovodného potrubia a projekt stavby. Tímy z Košíc sú v dennej interakcii s tímami v Bratislave. Z pohľadu úradu prebieha tesné zlaďovanie medzi vyhláškou, metodikou a samotným proof of concept, ktorý sa venuje inteligentnému plánu zóny. Taktiež prebieha elektronizácia jednotlivých formulárov v jednotlivých častiach procesu v rámci územného plánovania a tak isto aj procesov v rámci stavebného konania, ktoré má za cieľ digitalizovať všetky formuláre, ktoré sú dnes v tlačenej forme a budú plne integrované v rámci systému Urbion. Prvá verzia Urbion 1.0 by mala byť spustená k 1. aprílu 2024, t. j. dátum účinnosti nového zákona o územnom plánovaní, zákon č. 200/2022 Z. z. a zákone o výstavbe zákon č. 201/2022 Z. z. Ďakujem skončil som.
Hrušovský, Pavol, podpredseda NR SR (2011-03-22):
Páni poslanci, sústreďme sa na hlasovanie. (Hlasovanie.) 146 prítomných, 69 za návrh, 48 proti, 29 sa zdržalo. Pripomienku k §151u Národná rada pánovi prezidentovi neodsúhlasila. Tým sme odhlasovali všetky pripomienky, ktoré pán prezident predložil k prerokovanému a schválenému vládnemu zákonu. Pristúpime k tretiemu čítaniu o vládnom návrhu zákona. Otváram rozpravu. Do rozpravy sa z prítomných pánov poslancov neprihlásil nik, preto ju vyhlasujem za skončenú. Pristúpime k hlasovaniu o návrhu zákona ako o celku. Hlasujeme. (Hlasovanie.) 146 prítomných, 78 za návrh, 65 proti, 3 sa zdržali. Národná rada Slovenskej republiky po opätovnom prerokovaní návrh zákona o sudcoch a prísediacich, vrátený prezidentom Slovenskej republiky, schválila. Panie poslankyne, páni poslanci, na návrh štyroch poslaneckých klubov odporúčam odložiť hlasovanie zajtra na 11.30 hod. o ďalšom vrátenom zákone prezidentom Slovenskej republiky, ktorý sme prerokovali pod titulom Exekučný poriadok pod tlačou 268. Pýtam sa, či je s týmto návrhom všeobecný súhlas. (Súhlasná i nesúhlasná reakcia pléna.) Nie, preto dávam hlasovať o návrhu o vrátenom zákone pánom prezidentom zajtra o 11.30 hod. (Hlasovanie.) 146 prítomných, 78 za návrh, 66 proti, 2 sa zdržali. Návrh sme schválili. Teraz poprosím pána poslanca Mamojku, aby z poverenia ústavnoprávneho výboru predložil Národnej rade návrhy hlasovaní k prerokovávanému vládnemu návrhu zákona, ktorým sa mení a dopĺňa Obchodný zákonník, ktorý prerokovávame ako tlač 243. Pán profesor, máte slovo. (Hlasovanie o vládnom návrhu zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov , tlač 243.)
P. Hrušovský, predseda NR SR: (2004-12-14):
Otváram rozpravu o tomto bode programu. Pýtam sa prítomných pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že nie. Vyhlasujem rozpravu za skončenú. Pristúpime k rokovaniu o návrhu na voľbu člena Rady Slovenskej televízie . Návrh ste dostali ako tlač 933. Poprosím teraz povereného člena výboru pre vzdelanie, vedu, mládež a šport, kultúru a médiá pána poslanca Galbavého, aby informoval Národnú radu o výsledku prerokúvania návrhov na voľbu člena Rady Slovenskej televízie v gestorskom výbore. Pán poslanec Galbavý.
Uhrík, Milan, poslanec NR SR (2018-09-17):
Pani Nicholsonová, ja skutočne nemám pocit, že by sme šírili nejakú nenávisť. Aspoň sám za seba môžem povedať, že ja vôbec necítim nejakú nenávisť voči homosexuálnom ani voči nejakým iným. Nenávisť nie je vôbec to správne slovo, ani opovrhnutie dokonca nie je to správne slovo. Rešpektujem ich takých, akí sú. Skrátka, sú to ľudia, ktorí možno majú nejaké problémy, treba ich aj chápať, to je prirodzené, treba sa im snažiť nejakým spôsobom pomôcť, ale to, že ich nepodporujem, ešte neznamená, že ich nenávidím. To, že nesúhlasím s tým, aby sa tá latka právne neustále rozširovala, to ešte neznamená, že cítim nejakú nenávisť a niekomu tu chcem robiť niečo zlé. Vôbec to, naozaj ma nezaujíma, kto, ako žije vo svojom súkromnom živote. Jediné, čo aj kolegovia povedali, je to, že nechceme, aby sa, pán Vašečka to povedal konkrétne, aby ľudia vynášali svoje spálne von. Viete, vy hovoríte že dávame rovná sa medzi homosexualitu a zoofíliu. Takto ale vôbec nie je. Ale v skutočnosti vy dávate rovná sa medzi to, keď niekto niečo nepodporuje, a to, keď niekto niečo nenávidí. Pán Budaj s tým začal vo svojom prvom vystúpení, vy ste to už potom len dotiahli ďalej. Kto nepodporuje tento návrh zákona, ten má strach o svoj rodinný život. Ja vôbec nemám strach o to, ako by napríklad aj prijatie tohto zákona ovplyvnilo môj súkromný život, podľa mňa nijako, úprimne si to myslím. Ale mám strach, ako by to ovplyvnilo množstvo mladých ľudí, ktorí by zrazu začali, možnože doteraz ani nad tým nešpekulovali, ani nevedia, že nejaká homosexualita existuje, ale zrazu by sa im to ukázalo, ukázalo by sa im to, že je to v poriadku, začali by sa zasa, ako to býva zvykom v seriáloch, vo filmoch, v reláciách propagovať ešte viac homosexuálne vzory a tí ľudia, tí naivnejší ľudia, zmätení niektorí by jednoducho v tom videli nasledovaniahodné vzory, videli by v tom niečo moderné a nakoniec, tak ako aj tá smutná vražda, samovražda toho dievčaťa. Jednoducho tí mladí ľudia by to začali nasledovať a mnohí aj menej vzdelaní ľudia, alebo takí nechápaví by to začali nasledovať. A práve v tom vidíme... (Prerušenie vystúpenia časomerom.)
Kočiš, Eduard, poslanec NR SR (2020-10-13):
Ďakujem pekne za slovo. Opatrenia Úradu verejného zdravotníctva Slovenskej republiky pri ohrození verejného zdravia v dôsledku ochorenia COVID-19 sú nezákonné, čiže nulitné, nemajú platnosť, nemajú účinnosť. S poukazom na čl. 2 ods. 2, ods. 3 Ústavy Slovenskej republiky občania nie sú povinní ich plniť, to znamená, dodržiavať. Vynucovanie plnenia opatrení a ukladanie pokút za ich neplnenie je nezákonné a zakladá nárok na náhradu škody voči štátu. Toto je argument, na ktorom sa nezhodol jeden právnik, jeden advokát, ale sú ich desiatky. To znamená, vážení vládni poslanci, vážení členovia vlády, nám ako Slovenskej republike hrozia tisíce žalôb od podnikateľov, ako aj od fyzických osôb. Jednoducho prevádzky, ktoré prišli o zisk v prvej vlne, ak tu vôbec nejaká bola, tak my ako daňoví poplatníci sa na túto sumu budeme musieť poskladať a môžem vám garantovať a veriť tomu tvrdo, že sa nedoplatíme. Nežijeme v nejakej krásnej, úžasnej rozprávke, kde sa nás zima opýta, že čo sme robili v lete, ale občania sa nás pýtajú, Igor, dokedy. Dokedy nám tento blázon z Trnavy bude strpčovať život? Dokedy nás bude ohrozovať na majetku, na zdraví? Toto už hraničí naozaj so zdravým rozumom. Zmena bola potrebná, súhlasím, ale toto nie je zmena. Tristoeurová pomoc pre reštauráciu s piatimi, šiestimi zamestnancami je malé, je to nič. A päťstoeurová pomoc pre reštauráciu s desiatimi zamestnancami, kde ten prevádzkovateľ, ten vlastník len trpí a nechce tých ľudí prepustiť, pretože sú ako jedna taká menšia rodina, je naozaj obrovským výsmechom a pľuvancom do tváre. Ďakujem pekne.
Senko, Ján, poslanec NR SR (2018-10-17):
Ďakujem za slovo, pán podpredseda. Dovoľujem si predložiť pozmeňovací a doplňujúci návrh k prerokovávanému návrhu zákona, ktorý rieši určenie výšky sumy dotácie poskytovanej na tento účel. Navrhujem v ňom vypustenie presne určenej minimálnej sumy. Suma by sa tak mala každoročne určiť v štátnom rozpočte na príslušný rok. Zároveň sa zapracovať, do tohto pozmeňujúceho a doplňujúceho návrhu sú zapracované aj stanoviská vlády v súlade s jej uznesením z 10. októbra 2018 a rieši aj zmeny legislatívneho a technického charakteru. Teraz prejdem k pozmeňujúcemu a doplňujúcemu návrhu, jeho presnej citácii, takže. 1. V čl. I bod 1 v poznámke pod čiarou k odkazu 2a sa slová „neskorších predpisov“ nahrádzajú slovami „zákona č. 270/2018 Z. z.“. 2. V čl. I bod 2 znie : „2. V § 3 sa za odsek 5 vkladá nový odsek 6, ktorý znie: „(6) Dotáciu na aktivity v oblasti kultúry, umenia a kreatívneho priemyslu možno poskytnúť žiadateľovi podľa odseku 1 písm. j), ktorý je verejnou vysokou školou 2a) a ktorý poskytuje vzdelávanie v akreditovanom umeleckom študijnom odbore 16d), najmä v študijných odboroch výtvarné umenie, dizajn, hudobné umenie, divadelné umenie, tanečné umenie, filmové umenie a multimédiá.“ Poznámka pod čiarou k odkazu 16d) znie: „16d) § 51 ods. 7 zákona č. 131/2002 Z. z. v znení neskorších predpisov.“. Ďalšie doterajšie odseky 6 a 7 sa označujú ako odseky 7 a 8.“. Odôvodnenie: Navrhuje sa vypustenie zákonom presne určenej minimálnej sumy, ktorú by malo Ministerstvo kultúry Slovenskej republiky na nový dotačný program pre verejné vysoké školy s umeleckými študijnými programami vyčleniť. Výška sumy dotácie poskytovanej na tento účel zo štátneho rozpočtu sa v súlade so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov ustanoví v zákone o štátnom rozpočte na príslušný rozpočtový rok. Ostatné navrhované zmeny sú legislatívno-technického charakteru. Predloženým pozmeňujúcim a doplňujúcim návrhom sa navyše zapracúva aj stanovisko vlády Slovenskej republiky k predmetnému poslaneckému návrhu zákona v súlade s uznesením vlády Slovenskej republiky č. 472/2018 zo dňa 10. októbra 2018. V súvislosti s týmto mojím pozmeňovacím a doplňujúcim návrhom žiadam o vyňatie bodu 1 zo spoločnej správy a hlasovať o ňom samostatne. Ďakujem.
Pellegrini, Peter, predseda NR SR (2015-05-19):
Ďakujem pekne. Otváram rozpravu k týmto bodom programu. Konštatujem, že som dostal do rozpravy písomné prihlášky, za klub OĽaNO pána poslanca Kadúca a ďalej potom vystúpi pán poslanec Gábor Gál, Róbert Madej a pán poslanec Lipšic. Ale ako prvý ste využili svoje právo prihlásiť sa do rozpravy vy, pán spravodajca, preto vám odovzdávam slovo, nech sa páči.
Ďuriš Nicholsonová, Lucia, podpredsedníčka NR SR (2017-12-13):
V rozprave teraz vystúpi pani poslankyňa Zimenová. Nech sa páči.
Blaha, Ľuboš, podpredseda NR SR (2024-01-10):
Pán poslanec Ondrej Prostredník, nech sa páči.
Hrnčiar, Andrej, podpredseda NR SR (2017-04-07):
Viem, že máte problém sa správať slušne, správajte sa slušne, dobre?
Kočiš, Eduard, poslanec NR SR (2023-01-26):
Veľmi pekne ďakujem za slovo, pán predsedajúci. Akákoľvek vláda, ktorá vznikne z budúcich predčasných parlamentných volieb, to bude mať po tejto vláde diletantov a amatérov hrozne ťažké. Čiže čakať na termín, septembrový termín predčasných parlamentných volieb, je strašne nezodpovedné. Či sa budú konať predčasné parlamentné voľby podľa tohto pozmeňujúceho návrhu zákona v júni, áno, som za, ako aj povedali kolegovia z Hnutia REPUBLIKA, sme aj za tento termín, ale úplne ideálnym termínom by bol ešte skorší termín možno aprílový, možno májový. Pretože čím skôr by táto vláda v demisii odišla, podľa možnosti s akou-takou vztýčenou hlavou, tým menej škôd na slovenskom národe a na slovenskej ekonomike napácha. Prečo strana SaS otočila alebo otáča a prečo strana SaS vyčkáva na takýto neskorý a podľa môjho skromného názoru pre ňu samotnú možno až likvidačný termín volieb, to je možno taká skôr politologická alebo sociologická úvaha. Pretože keď si vezmeme do úvahy, že tu vznikajú mnohé konzervatívno-liberálne alebo liberálno-konzervatívne zoskupenia, ktoré sú priamym ohrozením strany Slobody a Solidarity alebo Slovenskej arabskej strany, ako už ju najnovšie ľudia nazývajú, tak buď sú títo členovia tohto zoskupenia politickými analfabetmi, alebo politickými samovrahmi. Čiže ak strana SaS chce bojovať o holé prežitie, tak je v jej záujme, aby podporila čím skorší termín parlamentných volieb, predčasných parlamentných volieb a nevyčkávala ako poslušný žiačik v zadnej lavici, dokedy pán profesor Matovič rozhodne, tento termín je správny, tento termín nám vyhovuje a podľa týchto pravidiel, ktoré sme si nastavili ako bývalá nefunkčná vláda, sa budeme aj naďalej riadiť. Čiže apelujem na kolegov, ktorí ešte majú zdraví rozum a pud sebazáchovy, skôr ako september je každý jeden termín dobrý.
Kamenický, Ladislav, poslanec NR SR (2012-10-24):
Teraz odporúčam, aby Národná rada Slovenskej republiky sa uzniesla podľa § 73 ods. 3 písm. c) rokovacieho poriadku na tom, že prerokuje tento návrh v druhom čítaní. Dajte, prosím, hlasovať.
Glváč, Martin, podpredseda NR SR (2019-05-20):
Pán poslanec Dostál, nech sa páči, máte slovo.
J. Kužma, poslanec: (2002-01-30):
M. Andel, podpredseda NR SR: Žiada predsedu Národnej rady, tak bolo!
Milanová, Natália, ministerka kultúry SR (2021-05-06):
Ja si dovolím len povedať vlastne a zopakovať už to, čo som povedala aj v predchádzajúcom príspevku, že naozaj teraz v stredu na vláde by sme mali prebrať aktuálny COVID automat, jeho súčasťou bude aj tzv. ten športový semafor, ktorý, si myslím, že už by mal priniesť práve aj tých divákov na tie tribúny športových podujatí.
P. Paška, predseda NR SR: (2007-06-20):
(Hlasovanie.) 135 prítomných, 78 za, 37 proti, 19 sa zdržalo, 1 nehlasoval. Konštatujem, že sme schválili vládny návrh novely zákona č. 414/2002 Z. z. o hospodárskej mobilizácii. Vážené pani poslankyne, páni poslanci, tým sme odhlasovali všetky prerokované body programu s výnimkou vládneho návrhu zákona o ochrane, podpore a rozvoji verejného zdravia a o zmene a doplnení niektorých zákonov, kde sme prerušili hlasovanie, v ktorom budeme pokračovať zajtra. Chcem požiadať aj navrhovateľov, aj poslancov, ktorých sa dotkol technický problém, ktorí podávali pozmeňujúci návrh, aby prišli za mnou s návrhom riešenia. Ďakujem pekne. Vyhlasujem krátku 5-minútovú prestávku, po ktorej budeme pokračovať v rokovaní. (Prestávka.) (Po prestávke.)
Pročko, Jozef, poslanec NR SR (2024-09-26):
Áno, môj procedurálny návrh je, aby ste mali posteľ, lebo nevládzete. Ten Danko je už v takej psychi.... (Prerušenie vystúpenia predsedajúcim.)
Klus, Martin, podpredseda NR SR (2019-10-25):
Ďakujem. S reakciou na faktickú poznámku pán poslanec Krajčí.
P. Hrušovský, predseda NR SR: (2005-11-09):
(Hlasovanie.) 133 prítomných, 133 za návrh. Návrh sme schválili. Pán poslanec, ďalší návrh.
E. Angyalová, poslankyňa: (2006-12-13):
Uvedený návrh bol doručený poslancom Národnej rady v stanovenej lehote, čím boli splnené podmienky na to, aby mohlo byť uskutočnené jeho prvé čítanie. Predseda Národnej rady ho zaradil na rokovanie dnešnej schôdze Národnej rady. Ako spravodajkyňa v prvom čítaní si osvojujem stanovisko, že predmetný návrh zákona spĺňa z formálnoprávnej stránky všetky náležitosti návrhu zákona. Z vecného hľadiska zákon rieši problematiku, o ktorej hovoril pán predkladateľ. Pani predsedajúca, prosím, otvorte rozpravu.
Bugár, Béla, podpredseda NR SR (2017-11-30):
Nech sa páči, prezentujme sa a hlasujme. (Hlasovanie.) Prítomných 127 poslancov, za 103, proti 1, zdržalo 22 poslancov, 1 nehlasoval. Konštatujem, že aj tento návrh sme schválili Teraz pristúpime k hlasovaniu o písomných odpovediach členov vlády Slovenskej republiky na interpelácie poslancov Národnej rady (tlač 738). (Hlasovanie o Interpeláciách poslancov Národnej rady Slovenskej republiky podaných na 21. schôdzi Národnej rady Slovenskej republiky a do 31. októbra 2017. Písomných odpovediach členov vlády Slovenskej republiky na interpelácie poslancov Národnej rady Slovenskej republiky podaných na 21. schôdzi Národnej rady Slovenskej republiky a do 31. októbra 2017 , tlač 738.)
Takáč, Richard, poslanec NR SR (2021-05-10):
Ďakujem veľmi pekne všetkým svojim kolegom z opozície, aj novému pánovi kolegovi z opozície pánovi poslancovi Kollárovi. Práveže uňho som očakával, lebo je primátor, a myslím si, že stará sa o mesto dobre, by som očakával, že nebude si zakrývať oči pred týmito podľa mňa tak zásadnými zisteniami a skôr bude taký, hľadať cestu a chcieť vedieť od pani ministerky, že nech to, nám to vysvetlí. Nielen hu tak slepo obhajoval a za chvíľu mám pocit, že tu budeme nosiť asi tričko, ak spomínal pána Matoviča, tak za chvíľu tu budeme nosiť tričko, že Koalícia chráni pani ministerku spravodlivosti, pani Kolíkovú, asi mi to tak pripadá. Ale na záver by som ešte raz prečítal, prečítal jednu, jednu vec, ktorú som povedal na závere svojho vystúpenia. Ministerka, pani ministerka Mária Kolíková svoju obhajobu stavia na tom, že nevedela, nepočula, nevidela. Ale mne to príde len ako výhovorka, ktorá jednoducho neobstojí. Z podstaty veci a už len z toho, akú rétoriku viedla súčasná koalícia pred voľbami, by pani ministerka mala sama pokorne odstúpiť a odísť z politiky. Ďakujem.
Bugár, Béla, podpredseda NR SR (2011-06-01):
Ďakujem. Dávam slovo spoločnej spravodajkyni z ústavnoprávneho výboru pani poslankyni Laššákovej, aby informovala Národnú radu o prerokovaní tohto návrhu vo výboroch.
V. Veteška, podpredseda NR SR: (2004-09-09):
M. Maxon, poslanec: Ďakujem pekne za slovo. Vážený pán podpredseda Národnej rady Slovenskej republiky, vážený pán minister, vážené panie poslankyne, vážení páni poslanci, pokiaľ ste sa trošku venovali tomuto zákonu a zaregistrovali aj odporúčania odboru legislatívy a aproximácie práva, tak v bode 2 tejto správy, teda týchto návrhov, ktorá je premietnutá do spoločnej správy, sa navrhuje aj vypustiť v § 3 ods. 1 písmeno d) a tento návrh vypustiť je predložený predovšetkým z toho dôvodu – pán minister, bude z mojej strany otázka na vás, tak aj, pán kolega, veľmi rýchlo to vybavím. Odbor legislatívy navrhuje, aby sa to písmeno d) vypustilo predovšetkým preto, že úprava, ktorá sa vzťahuje na zrušenie povinnosti platiť odvody za odňatie poľnohospodárskeho pôdneho fondu bola upravená zákonmi. Myslím si, že to je skôr legislatívnotechnická pripomienka a berieme to ako fakt, že odvody za záber poľnohospodárskeho pôdneho fondu na základe už citovaných zákonov sa neplatí. A chcem však zdôrazniť, že v oblasti hospodárenia s pozemkovým fondom máme duálny stav. Za poľnohospodársku pôdu sa odvody neplatia, naopak, za lesnú pôdu sa odvody platia a na margo toho sa teda navrhuje, aby aj na tieto odvody mohla byť poskytnutá 90-percentná dotácia zo štátneho rozpočtu vo väzbe na zriaďovanie priemyselných parkov. Ja chápem predkladateľa alebo aj ľudí, ktorí sa tomuto venovali, že chcú dosiahnuť optimálny stav, aby mohli tieto aktivity byť vyvíjané aj prípadne na pozemkoch, ktoré sú zaradené ako lesná pôda, ale nevidím v tom logiku. Skôr si teda myslím, že sa malo postupovať tým spôsobom, že keď sa zrušili odvody za záber poľnohospodárskeho pôdneho fondu v tých špecifických prípadoch, ktorých sa týka tento zákon, tak analogicky sme to mali spraviť aj pri lesnej pôde, lebo ten odvod, ktorý príde zo štátneho rozpočtu, my recipročne potom vo forme 90-percentnej dotácie vrátime. Takže je to otázka skôr pre predkladateľa, či ministerstvo hospodárstva a ministerstvo pôdohospodárstva sa bude venovať tomuto problému a tento duálny stav, ktorý je, v niektorej najbližšej z právnych noriem odstráni, pretože vtedy by to malo logiku. Ďakujem pekne.
Kollár, Boris, predseda NR SR (2022-10-05):
Prosím, prezentujme sa a hlasujeme. (Hlasovanie.) Prítomných 126 poslancov, za 78, proti 24, zdržalo sa 19, nehlasovali 5. Uvedený návrh sme schválili. Otváram rozpravu v rámci tretieho čítania . Hlási sa niekto do rozpravy? Ak nie, vyhlasujem rozpravu za skončenú. Budeme hlasovať o vrátenom zákone ako celku. Pán spravodajca, prosím, uveďte odporúčanie gestorského výboru.
Galko, Ľubomír, poslanec NR SR (2015-07-01):
Ďakujem pekne. Pán kolega Hlina, mám jednu poznámku. Mňa zaujala tá časť, kde ste hovorili o jednom nemenovanom predsedovi jednej nemenovanej mimoparlamentnej strany, ktorá dostala nadštandardný priestor v súkromnej televízii. Áno, je to tak. Ja som si to všimol tiež, ale napriek tomu nie som zástancom nejakých regulácií a nie som zástancom toho, aby niekde v legislatíve malo byť uzákonené právo opozičných predstaviteľov, aby mohli diskutovať niekde v politických reláciách. Je to v prvom rade vizitkou súčasnej vlády, pretože je všeobecne známe, že smerácki predstavitelia sa boja svojich opozičných partnerov. A je smutné, že tomuto sa prispôsobuje aj verejnoprávna Slovenská televízia a verejnoprávny Slovenský rozhlas. Dnes keď je diskusia o Grécku, tak tam zavolajú k smeráckemu predstaviteľovi nejakého eurohujera, s prepáčením, ktorý zahlasoval za euroval, ale Richarda Sulíka tam nezavolajú. V modernizácii armády alebo teda ozbrojených síl Slovenskej republiky alebo o tajných službách diskutuje tiež nejaký takpovediac opozičný predstaviteľ, ktorý sa tam v priamom prenose s ministrom Glváčom div nevyobjíma. Ja si myslím, že toto je v prvom rade vizitkou predstaviteľov vládnej strany SMER, že sa boja chodiť do diskusií. Neznásilňoval by som Slovenskú televíziu a Slovenský rozhlas napriek tomu, že je to tristné, že sú takouto slúžkou vládnej moci. Chcem povedať, že našich čias, za vlády Ivety Radičovej, nikto nebol blokovaný z opozičných predstaviteľov. Ešte aj intoxikovaný Slota mal prístup do Slovenskej televízie. A pevne verím, že po marci 2016, keď vznikne nová reformná pravica a vláda vystrieda smerákov, tak sa táto kultúra vráti naspäť. A nebude treba na to žiaden zákon. Ďakujem pekne.
Grendel, Gábor, podpredseda NR SR (2020-07-24):
Štyri faktické poznámky, končím možnosť prihlásiť sa s faktickými. Pán poslanec Pčolinský.
Hladký, Pavol, poslanec NR SR (2010-12-09):
Teraz, dajte, prosím, hlasovať o pozmeňujúcom návrhu pani poslankyne Žitňanskej a pána poslanca Beblavého tak ako bol prednesený.
Žiga Peter, podpredseda NR SR (2024-06-11):
Prosím, prezentujme sa a hlasujme. (Hlasovanie.) 138 prítomných, 135 za, 1 sa zdržal, 2 nehlasovali. (Návrh bol schválený, pozn. red.) Nech sa páči, pán spravodajca.
Baláž, Radovan, poslanec NR SR (2016-10-12):
Ďakujem za slovo. Vážený pán minister, vážené kolegyne, kolegovia, dovoľte mi, prosím, ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov, tlač 180. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona: Národná rada uznesením č. 153 zo 6. septembra 2016 pridelila vládny návrh zákona na prerokovanie týmto výborom, a to: ústavnoprávnemu výboru, výboru pre financie a rozpočet a výboru pre hospodárske záležitosti. Určila zároveň výbor pre financie a rozpočet ako gestorský výbor. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi, a to výbor pre financie a rozpočet, ústavnoprávny výbor a výbor pre hospodárske záležitosti. Z uznesení výborov uvedených v bode III tejto spoločnej správy vyplývajú pozmeňujúce a doplňujúce návrhy, ktoré sú uvedené pod bodom IV tejto spoločnej správy. Gestorský výbor odporúča o návrhoch výborov, ktoré sú uvedené v spoločnej správe, hlasovať takto: o bodoch spoločnej správy 1 až 20 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v spoločnej správe. Spoločná správa výborov bola schválená uznesením gestorského výboru č. 77 z 11. októbra 2016. Týmto uznesením som bol poverený, aby som na schôdzi Národnej rady pri prerokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som. Prosím, otvorte rozpravu.
Prostredník, Ondrej, poslanec NR SR (2024-04-24):
Ďakujem, pán predsedajúci. Ďakujem za vaše odozvy. Budem reagovať na faktické poznámky pani poslankyne Vaľovej a pani poslankyne Kramplovej. Obe ste hovorili o tom, že je potrebné zvýšiť dohľad nad občianskymi združeniami, ktoré vykonávajú politickú činnosť. (Ruch v sále.) Myslím si, že tu máme... (Prerušenie vystúpenia časomerom.)
Pellegrini, Peter, podpredseda NR SR (2020-04-24):
Pán poslanec Svrček.
Laurenčík, Milan, podpredseda NR SR (2022-02-03):
Ďakujem, prosím, zaujmite miesto pre navrhovateľov. Ja teraz dám slovo spravodajcovi, ktorého určil navrhnutý gestorský ústavnoprávny výbor, pánovi poslancovi Dominikovi Drdulovi. Nech sa páči, máte slovo.
Sulík, Richard, predseda NR SR (2011-05-19):
Traja poslanci s faktickými poznámkami. Pán poslanec Chren.
Bugár, Béla, podpredseda NR SR (2017-04-07):
(Povedané súbežne s rečníčkou.) Takže, nech sa páči, budeme pokračovať.
Figeľ, Ján, podpredseda NR SR (2015-11-19):
Príjemné popoludnie všetkým. Vážené panie poslankyne, vážení páni poslanci, budeme pokračovať v rokovaní šiesteho dňa 58. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona o štátnom rozpočte na rok 2016. Je to tlač 1700. A tak ako predtým, požiadam aj pána ministra, aj pána spravodajcu Duchoňa, aby zaujali miesto, čo sa deje. Ďalším v poradí z ústne prihlásených rečníkov do rozpravy je pán poslanec Július Brocka a potom sa pripraví pán Eugen Jurzyca a ďalšie mená sú na tabuli. A dávam slovo teraz pánovi kolegovi Julovi Brockovi, nech sa páči. (Pokračovanie v rokovaní o vládnom návrhu zákona o štátnom rozpočte na rok 2016 , tlač 1700 a návrhu rozpočtu verejnej správy 2016 až 2018 a stanovisku Najvyššieho kontrolného úradu Slovenskej republiky k návrhu štátneho rozpočtu na rok 2016 , tlač 1793.)
Bugár, Béla, podpredseda NR SR (2010-12-16):
Na vystúpenie pána poslanca s faktickými poznámkami štyria. Končím možnosť sa prihlásiť do faktických. Pani poslankyňa Vaľová, nech sa páči.
P. Hrušovský, predseda NR SR: (2004-01-20):
(Päťminútová technická prestávka.) (Po prestávka.)
Chren, Martin, poslanec NR SR (2014-06-10):
Ďakujem veľmi pekne. Vážený pán predseda, vážený pán navrhovateľ, kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu uvedeného zákona, tlač 972. Predkladám teda informáciu k tomuto predloženému dobrému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel, ako aj prínos navrhovanej úpravy. Vychádzajúc preto z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím pána predsedu Národnej rady navrhujem, aby návrh zákona prerokovali: Výbor Národnej rady pre európske záležitosti, Ústavnoprávny výbor Národnej rady a Výbor Národnej rady pre verejnú správu a regionálny rozvoj, pričom za gestorský výbor navrhujem Výbor Národnej rady pre verejnú správu a regionálny rozvoj. Odporúčam zároveň, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predseda, ďakujem, skončil som, otvorte, prosím, rozpravu.
Grendel, Gábor, podpredseda NR SR (2020-06-09):
Pán poslanec Kuffa.
Galek, Karol, poslanec NR SR (2016-09-13):
Pán predseda Danko, ja by som sa vám chcel na úvod poďakovať za to, že ste tu a že počúvate tieto faktické poznámky, pretože toto napríklad pán Fico nikdy nebol schopný urobiť. Tu ale moja akákoľvek chvála alebo vďaka končí. Pomôžem si v reakcii na vaše vystúpenie jedným príslovím, ktoré hovorí: „Povedala sova vrabcovi, že má veľkú hlavu.“ Vo vystúpení ste žiadali, aby opozícia neurážala SNS. Ale ja sa pýtam, čo ste urobili vy? Pourážali ste nielen opozičné strany, ale aj konkrétnych opozičných poslancov. Vo svojom vystúpení ste tiež hovorili o tom, že ste v záujme veci potlačili niektoré programové veci, dnes to už ale viackrát zaznelo. Ten dojem momentálne je, keďže ste do dnešného dňa nepredložili ako strana žiaden návrh, že ste potlačili celý svoj program. Tiež ste sa vyjadrili, že o vás poslanci nepovedia nič za vaším chrbtom. Podľa toho, ako ste reagovali, ja mám ale pocit, že vám nič nepovedia ani do očí. Existuje k tomu taká jedna anekdota, kedy sa dvaja kamaráti stretnú a jeden hovorí druhému: „Ako sa máš?“ Druhý reaguje: „Dobre, ďakujem, nemôžem sa sťažovať.“ A ten druhý mu odpovedá: „No tak to ja som lepšie, ja sa sťažovať môžem.“ Tiež ste spomínali, že neposkytujete esemesky, rozhovory, ale ja mám tak trocha také ťažké srdce na vás kvôli tomu, že na šírenie svojich jednostranných názorov zneužívate stránku Národnej rady Slovenskej republiky, kde častokrát publikujete tlačové správy, ktoré sú čisto-čiste z vášho pohľadu. No a na záver, hovorili ste o tom, že bojujete férovo a slušne. Vaše vystúpenie nebolo ani férové, ani slušné. Naposledy sme niečo také zažili, keď tu vystúpil pán Kaliňák k programovému vyhláseniu vlády. Ja dúfam, že to nie je ani váš učiteľ, ani vzor. Ďakujem.
Martinák, Ľuboš, poslanec NR SR (2019-05-14):
Ďakujem za slovo. Vážená pani poslankyňa, ja vôbec nie som prekvapený z vášho vystúpenia, pretože dosť takú zmes nepravdivosti ste tu povedali. Ja len z lesníckeho aj z ochranárskeho hľadiska si dovolím vám pripomenúť niektoré závažné veci. Vraveli ste o populácii vtáctva, ako je u nás s tou populáciou vtáctva zle. Pokiaľ vám je jasné, možnože nie je, boli v rámci starostlivosti o lesy programy starostlivosti o les už dávnejšie zriadené tzv. vtáčie územia. V týchto vtáčích územiach môže obhospodarovateľ, vlastník lesa, robiť ťažby, jednak úmyselné a neúmyselné, len v čase, keď vtáctvo nehniezdi. Určite by mohol mi to potvrdiť známy to náš ornitológ pán Martin Fecko. Čiže tieto vtáčie územia sú u nás zriadené a ja som proti tomu, že u nás tá populácia vtáctva je nejak prenasledovaná alebo čosi podobné. Potom ste sa takým zvláštnym výrazom zmienili o rozsiahlosti výrubu lesov. Jednoducho u nás holoruby sú plánované a jednoducho môže ich robiť len v piatich skupinách. V jednej z nich sú napríklad viate piesky a tak ďalej a tak ďalej, nechcem tu robiť zo seba múdreho, čo sa týka zákona o lesoch. Len tam sú povolené. Inde sú povolené len tzv. doruby alebo clonné ruby, podrastová forma hospodárenia, aby sme prirodzené zmladenie dosiahli z týchto pôvodných lesov. Takže doporučoval by som si to dobre naštudovať a potom nejak úplne inou terminológiou.
V. Novotný, poslanec: (2008-07-01):
Ja rozumiem aj ostatným poslancom, že tak divne sa trochu na nás Košičanov teraz pozerajú, lebo dalo sa to vydiskutovať určite doma v Košiciach a pripraviť tak, aby sme ušetrili plénum tejto zbytočnej diskusie. Čo sa týka počtu viceprimátorov, naozaj chcem len podčiarknuť to, čo povedala pani poslankyňa Sabolová, že do určitej miery bola taká ústna dohoda, že buď týchto viceprimátorov nebudeme riešiť, alebo ich budeme riešiť od ďalšieho funkčného obdobia, čo otvorí priestor na to, aby sme vedeli na úrovni mesta, teda nie v tomto zákone, v pléne, ale na úrovni mesta riešiť počet mestských častí. Naozaj to prvé kontaktné stretnutie mestských funkcionárov SDKÚ – DS, KDH a Smeru na tému počtu mestských častí prinieslo aj taký záver, že musí o tom najprv rokovať a rozhodnúť mestské zastupiteľstvo, až tak by sa tým mohli ďalej zaoberať mestské časti a potom zase mestské zastupiteľstvo. To považujem, tak ako som to povedal aj vo svojom vystúpení, za korektný prístup do tohto rokovania. Ale znovu chcem len prízvukovať, že korektná by bola aj skutočnosť, keby sme počet viceprimátorov riešili až od ďalšieho funkčného obdobia. Rozprava sa pomaly ale chýli k záveru, takže neviem, ako by sme to vedeli technicky ináč urobiť. Ďakujem.
Richter, Ján, minister práce, sociálnych vecí a rodiny SR (2017-05-19):
Ďakujem pekne. Pán poslanec, vy dobre viete, že je stále v istom predmete záujmu vládnej koalície tzv. sociálny balíček. Ten sociálny balíček obsahuje viaceré aspekty, sčasti aj niektoré, ktoré ešte v plnej miere neboli zverejnené. Je to predmetom hľadania istého konsenzu v rámci vládnej koalície, ale aj možnosti z hľadiska dopadov na štátny rozpočet. To je sčasti odpoveď aj na tú vašu otázku. Lebo napríklad tam sa jeden z tých návrhov týka aj dôchodcov, ktorí pracujú na dohody, aby boli relatívne zvýhodnení, čo sa týka odvodov pri tejto kategórii. No ale ja to, čo môžem v tejto chvíli povedať, a už som to sčasti naznačil, že dávam prísľub, že sa máme záujem o tejto otázke veľmi konkrétne zaoberať, ale v kontexte účinnosti ročného zúčtovania odvodov. A to, že som hovoril viacej k odvodom, no za tie, myslím sociálnym odvodom, no za tie nesiem úplne konkrétnu zodpovednosť z titulu funkcie, čo ja neviem, predsedu dozornej rady a ministra práce, sociálnych vecí a rodiny. Myslím, že to je celkom prirodzené a pochopiteľné.
B. Bugár, podpredseda NR SR: (2006-03-16):
(Hlasovanie.) Prítomných 111, za 73, proti 4, zdržalo sa 27 poslancov, nehlasovali 7. Konštatujem, že tento návrh sme schválili. Nech sa páči.
Figeľ, Ján, podpredseda NR SR (2013-10-23):
Nech sa páči, s reakciou František Šebej.
Blaha, Ľuboš, poslanec NR SR (2020-07-24):
Pani kolegyňa, pred rokom a pol to bola strana Sloboda a Solidarita, ktorá tu robila tri tlačovky denne proti Andrejovi Dankovi, ja si to veľmi dobre pamätám. Pani Nicholsonová od hnevu skoro zjedla mikrofón, aká bola rozzúrená z toho, že si niekto dovolil plagiovať a porušiť všetky pravidlá a dostal podvodom titul. Prestrih. Rok a pol prešiel. Váš predseda vlády urobil to isté. Váš predseda parlamentu urobil to isté. Dokonca váš minister školstva – to je ako z nejakej absurdnej drámy – urobil to isté. Vy máte na týchto kľúčových pozíciách plagiátorov. Dokonca minister školstva, veď to je na smiech. A on teraz bude chodiť medzi svojich kolegov do Európy, ministrov školstva, a bude im vysvetľovať, že je plagiátor? Minister, ministerský predseda bude chodiť na summity a budú sa naňho pozerať, že on je plagiátor? A on im bude rozprávať, že, ale veď nevadí, veď som zamestnával dvetisíc ľudí? U nás na Slovensku je to tak, že si vieme kúpiť titul? Toto je naozaj príšerné. Pani kolegyňa, ja neočakávam, že si to uvedomia kolegovia z OĽANO, oni na svojho šéfa tu skladajú celý deň shakespearovské sonety. A ani si nemyslím, že zo SME RODINA sa budú ohradzovať, lebo ich šéf je taký istý plagiátor. Ale vy ste mohli sa ozvať a povedať, že sú pre vás princípy viac, ako je takéto politikárčenie. A vy sa nevyhovárajte na to, že by padla vláda. Však predseda vlády Matovič povedal veľmi jasne, že by nepadla. Tak sa, prosím, nevyhovárajte. Zachovajte sa morálne, ako ste to chceli spraviť pred rokom a pol. Lebo dneska hovoriť o tom, že chcete očisťovať Slovensko od podvodov a kryť toho najväčšieho podvodníka a zlodeja, ako je Matovič? To nemyslíte vážne. A prikrývať sa podnikateľským kilečkom? Podnikateľské kilečko vlastne bolo zrušenie bankového odvodu. Takže vy dneska kvôli tomu, aby ste naliali milióny do bánk, idete pochovať všetky svoje morálne princípy. Gratulujem!
Števulová, Zuzana, poslankyňa NR SR (2024-06-11):
Chápem, ďakujem. Máme na to rôzne právnické pohľady, ale však o tom je diskusia. Takže si vážim aj vaše vysvetlenie. Ďakujem.